CELEX: 62021TN0322
Language: lt
Date: 2021-06-09 00:00:00
Title: Byla T-322/21: 2021 m. birželio 9 d. pareikštas ieškinys byloje TB / ENISA

2021 8 16   
            
            
               LT
            
            
               Europos Sąjungos oficialusis leidinys
            
            
               C 329/31
            
         
      2021 m. birželio 9 d. pareikštas ieškinys byloje TB / ENISA
      
      (Byla T-322/21)
      (2021/C 329/41)
      Proceso kalba: anglų
      
         Šalys
      
      
         Ieškovė: TN, atstovaujama advokačių L. Levi ir N. Flandin
      
         Atsakovė: Europos Sąjungos kibernetinio saugumo agentūra (ENISA)
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti implicitinį ENISA vykdomojo direktoriaus sprendimą Politikos formavimo skyriaus vadovo pareigų ir Finansų ir viešųjų pirkimų skyriaus vadovo pareigų nepriskirti prie vidaus judumo (toliau – implicitinis sprendimas),
                  
                              —
                           
                           
                              apie implicitinį sprendimą pranešta:
                              
                                          —
                                       
                                       
                                          2020 m. rugsėjo 1 d. Administraciniu raštu Nr. 2020-11, kuriame pateikiamos išvados dėl pasitarimo dėl vidaus judumo, paskelbtu 2020 m. rugsėjo 3 d. (toliau – išvados), pagal kurį trijų skyrių, o būtent Saugios infrastruktūros ir paslaugų skyriaus (CAD1), Duomenų apsaugos ir standartizavimo skyriaus (COD2) ir Veiklos saugumo skyriaus (COD3), vadovų pareigos buvo priskirtos prie vidaus judumo,
                                       
                                    
                                          —
                                       
                                       
                                          2020 m. rugpjūčio 5 d. sprendimu, paskelbtu ENISA interneto svetainėje, dėl dviejų laisvų darbo vietų, į kurias priimama viešo konkurso būdu, į Vykdomojo direktoriaus tarnybos skyriaus vadovo ir Organizacinės paramos paslaugų skyriaus vadovų pareigas.
                                       
                                    
                        
            
                  —
               
               
                  prireikus, panaikinti išvadas ir 2020 m. rugpjūčio 5 d. sprendimą,
               
            
                  —
               
               
                  prireikus, panaikinti 2021 m. kovo 3 d. atsakovės sprendimą, kuriuo atmestas ieškovės skundas dėl implicitinio sprendimo, išvadas ir 2020 m. rugpjūčio 5 d. sprendimą,
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas aiškumo ir skaidrumo stoka, teisinio saugumo principo pažeidimu, akivaizdžia vertinimo klaida ir valdančiosios tarybos Sprendimo Nr. 2020/5 6 taisyklės pažeidimu.
               
            
                  2.
               
               
                  Antrasis ieškinio pagrindas grindžiamas motyvų stoka.
               
            
                  3.
               
               
                  Trečiasis ieškinio pagrindas grindžiamas Administracinio rašto 1 priedo pažeidimu.
               
            
                  4.
               
               
                  Ketvirtasis ieškinio pagrindas grindžiamas Sprendimo Nr. 2020/5 7 ir 8 taisyklių, gero administravimo principo, Pagrindinių teisių chartijos 41 straipsnio ir rūpestingumo pareigos pažeidimu.